সূত্র মতে, ঈদ উপলক্ষে কর্মজীবী মানুষের বাড়ি ফিরতে চরম বিড়ম্বনায় পড়তে হয়। সড়কপথে দুর্ঘটনা, যানজট ও বাড়তি ভাড়ার কারণে ট্রেনমুখী হয়ে উঠেছেন ঘরমুখো মানুষ। যাত্রীদের মাঝে ট্রেনযাত্রার চাহিদা বৃদ্ধি পাওয়ায় ট্রেনে আসন সংখ্যা বাড়ানো হচ্ছে। তাই রেলওয়ের যাত্রী চাপ সামলাতে অতিরিক্ত রেলকোচ মেরামত করা হচ্ছে। যাতে ঘরমুখী যাত্রীরা স্বাচ্ছন্দে গন্তব্যে যেতে পারেন। এজন্য পশ্চিম রেলওয়ের প্রতিটি আন্তঃনগর ট্রেনে বৃদ্ধি করা হবে কোচের সংখ্যা। এছাড়াও ঈদের আগে ও পরে পরিচালনা করা হবে দুটি স্পেশাল ট্রেন। ফলে ঈদ যাত্রায় পশ্চিম রেলওয়ের ধারণ ক্ষমতার অতিরিক্ত ৪০ হাজার যাত্রী রেলপথে যাতায়াতের সুবিধা পাবেন।